Fæðingametið slegið á Sjúkrahúsinu á Akranesi Lina og Aledsandr með stúlkuna sína sem fæddist í gær . Í gær , 28. desember , féll fæðingamet á kvennadeild SHA þegar fæðing númer 271 átti sér stað . Reyndar var metið frá 2007 fyrst jafnað í hádeginu í gær en síðdegis fæddist litháensku hjónunum Linu og Aleksandr Mazurorvic á Akranesi sitt fyrsta barn , stúlka sem vóg 4.125 gramm og 55 cm á lengd . Barni og móður heilsast vel . Fyrra fæðingametið var sett árið 2007 þegar 272 börn fæddust í 270 fæðingum . Árið 2008 voru fæðingarnar 262 og var það annar mesti fjöldi fæðinga á sjúkrahúsinu til þessa . Að sögn Önnu Björnsdóttur yfirljósmóður er von á að minnsta kosti tveimur börnum til viðbótar áður en árið er úti . Meðal annars er nú í gangi fæðing , en móðirin var í hópi palestínsku flóttakvennanna sem komu á Akranes haustið 2008 .